অথচ মঞ্চ প্রস্তুত ছিল শাসক জোটকে বেগ দেওয়ার। ২০১৯-এর আগে জোটবদ্ধ মোদী বিরোধী ঐক্যের চেহারা তুলে ধরার। সে ভাবে কাউকে উদ্যোগীই হতে দেখা গেল না। আঞ্চলিক ছোট দলগুলিকে সম্মান ও গুরুত্ব দেওয়ার বার্তা কেউ দিতে পারলেন না। রাহুল গাঁধীর গা ছাড়া মনোভাব। মমতা বন্দ্যোপাধ্যায় ফেডারেল ফ্রন্ট নিয়ে উদ্যোগী হলেও সামনের সারিতে আসেননি। মায়াবতী, মুলায়ম বা কেউই সামনে থেকে নেতৃত্ব দেওয়ার চ্যালেঞ্জ নিলেন না।